Irma Joubert | Alta Cloete
Irma Joubert is besig om die VSA en Europa te verower!
'n Dogtertjie uit die Oos-Pruisiese adel, 'n liefdelose ma, 'n pa wat omgee – wel, meestal. Só begin Hildegard se verhaal … In 1914, toe die donker wolke wat oor Europa saamgetrek het, uiteindelik in die Groot Oorlog uitbreek, leer Hildegard vir die eerste keer hoe lelik die lewe daar buite is, hoe afskuwelik oorlog is, en wat 'n misleidende woord "oorlogshelde" is. Haar kinderlike verering van die Duitswester Gustav los op in die vlaktes van sy geliefde land waarheen hy terugkeer. Sy trou met 'n man – haar vader se keuse, as mens dit 'n keuse kan noem – wat min vreugde in haar lewe bring.
Teen die tyd wat die Tweede Wêreldoorlog ten einde loop, is sy intiem vertroud met die pyn van verlies en onderdrukking, armoede en hongersnood, en meer as ooit haat en verag sy oorlog, maar dit is nie die einde van die reis nie. Dit besef sy eers toe sy en haar kind hulle, weens omstandighede waarvan niemand sou kon droom nie, in Duitswes bevind.
Wat môre sal bring en waar sy en haar dogtertjie 'n heenkome sal vind, weet niemand. Soms weet sy nie of God haar nog hoor wanneer sy bid nie.
Hierdie lekkerleesroman wat strek oor die twee Wêreldoorloë en uiteindelik, via Suid-Afrika, in Namibië eindig, beloof om Irma Joubert se lesers weer weg te voer na lande en tye wat nie aan ons bekend is nie. Soos altyd is die styl maklik, maar, soos soveel keer te vore is, wys Joubert ook die donker kant van die mens.
Oorlog is verskriklik. Gelukkig is daar altyd hoop in al Irma Joubert se romans.
Immer wes is die eerste boek in haar nuwe trilogie. Al drie verhale het as kern die lyding van vroue en kinders. Joubert sê "dit maak nie saak wie die vyand is nie, die vergrype teen die mens is dieselfde. Sodra honger oorneem, word die mens soos 'n dier".
Immer wes is Irma Joubert tiende boek. Sy het ongekende welslae in die buiteland behaal met ses van haar boeke wat reeds in Nederlands vertaal is. Dit sluit Ver wink die Suiderkruis, Tussen stasies, Tolbos, Anderkant Pontenilo, Pérsomi en Kronkelpad in.
Sedert Tussen stasies in 2011 as Het Meisje uit de Trein uitgereik is, het Joubert se gewildheid jaarliks toegeneem en altesaam 85 000 eksemplare van die ses titels het reeds verkoop.
Ook die Amerikaners is opgewonde oor die stukkie Suid-Afrikaanse goud wat hulle raakgeboor het. HarperCollins was nog nie eens klaar met die vertaling van Tussen stasies nie, toe vra hulle nog van haar boeke aan.
Tussen stasies heet in Engels The girl from the train en dit sal later vanjaar ter plaatse beskikbaar wees. Die boek is in die VSA gekies deur die Target Book Club en dit beteken dat die eerste oplaag aldaar 'n minimum van 40 000 sal wees.
Tussen stasies is ook al in Duits vertaal en is ook daar 'n reuse-sukses. Dis reeds in 'n vierde druk, al is Das Mädchen aus dem Zug eers in 2014 uitgereik. Die vertalers werk nou daaraan om ook Ver wink die Suiderkruis op Duitse winkelrakke te kry. Read the rest of this entry »
Posted by Alta Cloete op 17/10/2015 in Boeke, Lees
Sleutelwoorde: Afrikaans, boeke, historiese romans, Immer Wes, Irma Joubert, Lapa, lees, Tussen stasies
Kronkelpad – Irma Joubert
Hoewel ek historiese romans baie geniet, raak ek kriewelrig as ek begin voel die geskiedenis begin die storie verdring. Wat natuurlik 'n volkome subjektiewe oordeel is. Wat vir my te veel is, is heel moontlik vir 'n volgende leser weer te min. Dit hang natuurlik ook af met watter doel 'n mens 'n spesifieke boek lees. Lees jy om te ontspan? Om jou in te leef in 'n tyd wat verby is? Om te besin oor die aard en wese van jou volk? Om intellektueel gestimuleer te word?
Kronkelpad maak voorsiening vir al hierdie behoeftes. En moontlik nog ander waaraan ek nie gedink het nie. Irma is werklik 'n meester en die storie is met sorg, detail en ongelooflike navorsing aanmekaar gesit.
Volgens my is sy op haar beste wanneer sy uit 'n kind se oogpunt skryf – iets wat min skrywers regkry sonder om af te praat na die kind toe. Ek het dus die eerste deel van Lettie se lewenspad baie geniet (netsoos ek Pérsomi s'n geniet het). Daarna het die geskiedenis my Read the rest of this entry »
Posted by Alta Cloete op 04/12/2011 in Boeke, Lees, Liefdesverhale, Skrywers, Suid-Afrika
Sleutelwoorde: Afrikaans, Alta Cloete, Irma Joubert, Suid-Afrika
Woordfees 2011: Vyf, nee ses, formidabele vroue
Die Boektent by die Woordfees is besig om 'n mekka vir Afrikaanse skrywers te word. En dan veral ook vir nie-letterkundige skrywers. En hulle is mense wat maar dikwels aan die agterste speen drink, hoewel dit algemeen bekend is dat hulle verkope dikwels dié van die letterkundiges moet subsidieer. (Ja, ja, ek weet dis 'n kontroversiële stelling – maar dis nie nou die punt nie! Ook nie die feit dat daar steeds deeglik Read the rest of this entry »
Posted by Alta Cloete op 11/03/2011 in Boeke, Lees, Skrywers, Suid-Afrika
Sleutelwoorde: Afrikaans, Anzil Kulsen, Christine Barkhuizen le Roux, historiese romans, Irma Joubert, Karin Brynard, Mariel le Roux, misdaadverhale, padwerkers, Woordfees
The world's worst foods: Convenience-first foods
Die rugby-ding ...
Bakkes, Margaret - Fado vir 'n vreemdeling
Afrikaans Alta Cloete Amerika anitdepressante boeke Bruce Springsteen Chanette Paul Christine Barkhuizen le Roux depressie depression diabetes dieet dood e-boeke fiksword flieks foto's fotografie gedagtes Geestelik gesondheid Geur van genade Geur van vergifnis grappe hakkel historiese romans honde humor huwelik inspirasie kanker Kersfees kortverhale Kristel Loots Lapa leefstyl lees letterkunde lewensafrigting liefdesromans liefdesverhale life coaching Madiba Mandela Marile Cloete misdaadverhale motivering musiek natuurtonele Nelson Mandela Noorwee oefening oorgewig ouderdom reis resepte rock romans romanses Romanza selfmoord skryf spanningsverhale Spiritueel spraak spraakprobleme Springsteen stammer stap stutter Suid-Afrika The Boss tydskrifverhale verandering verhoudings